Bombaj Štampa (album)

Bombaj Štampa je prvi studijski album grupe Bombaj štampa iz 1987. u izdanju diskografske kuće Diskoton. Album je sniman u maju i junu 1987. u studiju "BLAP" u Domu Mladih, Skenderija. Kao gost na albumu, u ulozi pratećeg vokala pojavljuje se Goran Petranović "Rizo" pjevač grupe Elvis J. Kurtović & His Meteors. Autori svih pjesama na albumu su Đuro i Nedim Babović, osim pjesme "Mali motorin" koju je napisao Ljubo Kuntarić i "Supermen" koja je obrada grupe Elvis J. Kurtović & His Meteors. Pjesmu "Mrak i ja" napisao je Đuro 1985. godine dok je bio na odsluženju vojnog roka u Osijeku. Promocija albuma kasnila je preko godinu dana, jer je u vrijeme njegovog izlaska Đuro bio angažovan na snimanju filma “Dom za vešanje”. Međutim nakon snimanja grupa u proširenom sastavu, koji je obuhvatao i duhačku sekciju, nastavlja sa koncertima po SFRJ, te učestvuje na turneji “Top liste nadrealista”.

 Spisak pjesama 
 "San ljetnjeg dana"
 "Mrak i ja"
 "Otvorena pjesma Đorđu B."
 "Sally G."
 "Mali motorin"
 "Često poželim da sve zaboravim"
 "Večeras sam sjajan"
 "Điđi-miđi (Patetika)"
 "Supermen"

 Članovi grupe 
 Branko Đurić "Đuro" – vokal, gitara
 Nedim Babović – gitara
 Nedžib Jeleč "Neno" – bas-gitara
 Nikša Bratoš – klavijature
 Ademir Volić "Kufi" – bubnjevi

Kategorija:Albumi iz 1987.
Kategorija:Albumi Bombaj štampe
Kategorija:Debitantski albumi iz 1987.